|  |  |
| --- | --- |
| **Untitled-1** | ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟΓΕΝΙΚΗ Δ/ΝΣΗ ΔΙΟΙΚΗΤΙΚΗΣ ΣΤΗΡΙΞΗΣ ΚΑΙ ΣΠΟΥΔΩΝ**ΔΙΕΥΘΥΝΣΗ ΔΙΟΙΚΗΤΙΚΟΥ** Ηρώων Πολυτεχνείου 9, Πολυτεχ/πολη Ζωγράφου 157 80 • ΤΗΛ: 7721883,FAX: 7724083 |

**Πληροφορίες:** Χριστίνα Αντωνακοπούλου Αθήνα

**Τηλέφωνο:** 772 18 83 Αριθμ.Πρωτ.:

**Προς:**

* **Τις Υπηρεσίες του Ιδρύματος**

**(όπως ο συνημμένος πίνακας αποδεκτών)**

* **Αποσπασμένους υπαλλήλους**

**(όπως ο συνημμένος πίνακας αποδεκτών)**

**Θέμα: Εκλογές για την ανάδειξη αιρετών εκπροσώπων Διοικητικού Προσωπικού.**

**Σχετικά:**

α. Διατάξεις του άρθρου 159 του Ν. 3528/07 (ΦΕΚ 26/9.2.2007 τ.Α΄) όπως αντικαταστάθηκε και ισχύει.

β. Διατάξεις του άρθρου πέμπτου παρ. 4 του Ν. 3839/10 όπως τροποποιήθηκε με τις διατάξεις του άρθρου ενάτου παρ.12 του Ν.4057/12.

γ. Η υπ’ αριθ. ΔΙΚΠΡ/Φ.80/30/8703/19.9.88 τ. Β΄( ΦΕΚ 684/19.9.88 τ.Β΄) Υ.Α. όπως τροποποιήθηκε και ισχύει.

δ. Το υπ’ αριθ. ΔΙΔΑΔ/Φ.37.19/1149/οικ.15787/8-6-2016 έγγραφο του Υπουργείου Εσωτερικών και Διοικητικής Ανασυγκρότησης.

ε. Το υπ’ αριθ. ΔΙΔΑΔ/Φ.37.20/1211/οικ.20881/11-6-2018 έγγραφο του Υπουργείου Διοικητικής Ανασυγκρότησης.

 Σας πληροφορούμε ότι με την Υ.Α ΔΙΚΠΡ/Φ.80/30/8703/19.9.88 (σχετ.γ.), καθορίζεται ο τρόπος, η διαδικασία και οι προϋποθέσεις εκλογής των εκπροσώπων των υπαλλήλων στα υπηρεσιακά συμβούλια του προσωπικού των δημοσίων υπηρεσιών και των Ν.Π.Δ.Δ.

 Η θητεία των αιρετών μελών του Υπηρεσιακού Συμβουλίου θα είναι διετής για το χρονικό διάστημα από 1.1.2019 μέχρι 31.12.2020.

 Σύμφωνα με τις διατάξεις των α, β και γ σχετικών, καταρτίστηκαν πίνακες εκλογέων (χωριστά για τους μονίμους και χωριστά για τους με σχέση εργασίας ΙΔΑΧ) για την ανάδειξη δύο (2) αιρετών μελών του Υπηρεσιακού Συμβουλίου Διοικητικού Προσωπικού Ε.Μ.Π., οι οποίοι θα αναρτηθούν στον πίνακα ανακοινώσεων της Πρυτανείας (κτίριο Διοίκησης, 2ος όροφος), στις **2.7.2018.**

 Μέλος του Διοικητικού Προσωπικού που δεν συμπεριλαμβάνεται στους πίνακες εκλογέων μέσα σε αποκλειστική προθεσμία **επτά (7) ημερών** από την ανακοίνωση των πινάκων μπορεί να ζητήσει από την Δ/νση Διοικητικού με αίτησή του, την εγγραφή του στους πίνακες. Επίσης εντός της ίδιας αποκλειστικής προθεσμίας κάθε εκλογέας μπορεί να ζητήσει διόρθωση κάθε στοιχείου της εγγραφής του που εσφαλμένα τυχόν έχει καταχωρηθεί, ή έχει μεταβληθεί.

 Στην ίδια προθεσμία και με τον ίδιο τρόπο, καθένας που έχει το δικαίωμα να εκλέγει, μπορεί να υποβάλλει στην Διεύθυνση Διοικητικού ένσταση για την διαγραφή κάποιου από τον πίνακα εκλογέων για λόγους που αναφέρονται στην ιδιότητα του εκλογέα.

 Η αρμόδια υπηρεσία, (Δ/νση Διοικητικού), αφού εξετάσει μέχρι στις **30.7.2018** τις τυχόν υποβληθείσες αιτήσεις-ενστάσεις και επιφέρει τις σχετικές μεταβολές, οριστικοποιεί τους πίνακες εκλογέων **μέχρι στις 31.7.2018.**

 Στον εν λόγω πίνακα έχουν συμπεριληφθεί και οι υπάλληλοι που είναι αποσπασμένοι σε άλλες υπηρεσίες, γιατί υπάγονται στην αρμοδιότητα του ίδιου Υπηρεσιακού Συμβουλίου.

 Σύμφωνα με την ισχύουσα νομοθεσία, δικαίωμα να συμμετέχουν ως υποψήφιοι στις εκλογές, είτε μεμονωμένοι είτε κατά συνδυασμούς υποψηφίων, έχουν οι μόνιμοι υπάλληλοι και οι υπάλληλοι με σχέση εργασίας ΙΔΑΧ που ανήκουν στην κατηγορία ΠΕ, ΤΕ ή ΔΕ και να έχουν τουλάχιστον το βαθμό Γ΄.

Σημειώνεται ότι του ως άνω δικαιώματος στερούνται όσοι τελούν σε διαθεσιμότητα ή αργία.

 Συνδυασμός θεωρείται η κοινή συμμετοχή στις εκλογές τουλάχιστον τεσσάρων υποψηφίων στο ίδιο ψηφοδέλτιο. Η υποψηφιότητα των μεμονωμένων υποψηφίων υποβάλλεται εγγράφως από τον ενδιαφερόμενο, με αίτησή του. Κάθε συνδυασμός καταρτίζεται με γραπτή δήλωση των υποψηφίων που τον απαρτίζουν. Η δήλωση αυτή περιλαμβάνει: α) την ονομασία του συνδυασμού, β) το ονοματεπώνυμο, πατρώνυμο, υπαλληλική ιδιότητα των υποψηφίων του συνδυασμού κατ’ αλφαβητική σειρά, γ) Το ονοματεπώνυμο του υποψηφίου που ορίζεται ως εκπρόσωπος του συνδυασμού. Η ιδιότητα του εκπροσώπου αποδεικνύεται από κοινή, ή μεμονωμένη δήλωση των υποψηφίων του συνδυασμού.

 Η υποβολή υποψηφιοτήτων θα γίνει στη Δ/νση Διοικητικού **από 2.7.2018 έως 11.7.2018.**

 Η Δ/νση Διοικητικού θα συντάξει αλφαβητικούς πίνακες υποψηφίων αιρετών εκπροσώπων που υπέβαλαν υποψηφιότητα και θα τοιχοκολλήσει αυτούς στον πίνακα ανακοινώσεων του κτιρίου Διοίκησης, 2ος όροφος, **στις 16.7.2018.**

 Μέσα σε αποκλειστική προθεσμία **(5) ημερών** από την τοιχοκόλληση των πινάκων υποψηφίων, κάθε εκλογέας έχει δικαίωμα να υποβάλλει στην Δ/νση Διοικητικού, ένσταση για διαγραφή κάποιου, από τον πίνακα υποψηφίων εφόσον υπόκειται σε στέρηση του δικαιώματος του εκλέγεσθαι. Ο οριστικός πίνακας των υποψηφίων καταρτίζεται από την Δ/νση Διοικητικού, εφόσον δεν υποβληθούν ενστάσεις, ή από την εφορευτική επιτροπή μετά την εξέταση των ενστάσεων.

 Η εξέταση των ενστάσεων από την εφορευτική επιτροπή θα ολοκληρωθεί μέσα σε τρεις (3) εργάσιμες ημέρες από τότε που παρελήφθησαν και μέχρι **11.9.2018 το αργότερο.** Η εφορευτική επιτροπή αποστέλλει τον οριστικό πίνακα στην Δ/νση Διοικητικού **μέχρι στις 12.9.2018**, η οποία ανακοινώνει την ίδια ημέρα τον οριστικό πίνακα.

Τα τακτικά και αναπληρωματικά μέλη της εφορευτικής επιτροπής, θα κληρωθούν από τους οριστικούς πίνακες των εκλογέων την **3.9.2018.** Στους προς κλήρωση δεν περιλαμβάνονται υπάλληλοι κατηγορίας ΥΕ, εφ’όσον ο αριθμός των υπαλλήλων των άλλων κατηγοριών επαρκεί για την συγκρότηση των εφορευτικών επιτροπών.

Η κλήρωση θα είναι δημόσια και θα γίνει από την Αν. Προϊσταμένη της Δ/νσης Διοικητικού κ. **Παπαγιάννη Ελένη** ενώπιον δύο τουλάχιστον Προϊσταμένων Δ/νσεων ή Τμημάτων.

 Στην κλήρωση μπορούν να παρίστανται μεμονωμένοι υποψήφιοι και ένας εκπρόσωπος από κάθε συνδυασμό.

 Η έκδοση προκήρυξης των εκλογών θα ολοκληρωθεί μέχρι στις **17.9.2018.**

Δικαίωμα ψήφου έχουν όλοι οι Διοικητικοί υπάλληλοι (μόνιμοι και με σχέση εργασίας ιδιωτικού δικαίου αορίστου χρόνου) όλων των κλάδων και κατηγοριών που είναι γραμμένοι στους οριστικούς πίνακες εκλογέων.

 Η ψηφοφορία θα γίνει ενώπιον εφορευτικής επιτροπής και **η άσκηση του εκλογικού δικαιώματος, είναι υποχρεωτική.**

 Η συνδικαλιστική οργάνωση των μονίμων και των με σχέση εργασίας ΙΔΑΧ υπαλλήλων του Ε.Μ.Π. στην οποία κοινοποιείται η παρούσα, παρακαλείται να μεριμνήσει για την παρουσία εκπροσώπου της στη δημόσια κλήρωση της εφορευτικής επιτροπής.

 Οι Προϊστάμενοι των υπηρεσιών που απευθύνεται το παρόν έγγραφο, παρακαλούνται να ενημερώσουν με τον προσφορότερο τρόπο τους υπαλλήλους της αρμοδιότητάς τους.

 Ο Αναπλ. Πρύτανη

Ακαδημαϊκών Υποθέσεων & Διοικητικής Μέριμνας

 Δημήτριος Ε. Παπαντώνης

 Καθηγητής Ε.Μ.Π.

**Εσωτ. Διανομή:**

-Σύλλογος Διοικητικού Προσωπικού

-Δ/νση Διοικητικού

Ακριβές Αντίγραφο

Ο Προϊστ. Τμ. Διεκ/σης & Αρχείου